CELEX: E2012J0006
Language: lt
Date: 2013-09-11 00:00:00
Title: 2013 m. rugsėjo 11 d. Teismo sprendimas, byloje E-6/12 – ELPA priežiūros institucija prieš Norvegijos Karalystę (EEE/ELPA valstybės įsipareigojimų nevykdymas – Reglamentas (EEB) Nr. 1408/71 – Reglamentas (EEB) Nr. 574/72 – Darbuotojų migrantų socialinė apsauga)

19.12.2013   
            
            
               LT
            
            
               Europos Sąjungos oficialusis leidinys
            
            
               C 372/17
            
         TEISMO SPRENDIMAS
   2013 m. rugsėjo 11 d.
   byloje E-6/12
   ELPA priežiūros institucija prieš Norvegijos Karalystę
   (EEE/ELPA valstybės įsipareigojimų nevykdymas – Reglamentas (EEB) Nr. 1408/71 – Reglamentas (EEB) Nr. 574/72 – Darbuotojų migrantų socialinė apsauga)
   (2013/C 372/06)
   Byloje E-6/12 ELPA priežiūros institucija prieš Norvegijos Karalystę – PRAŠYMAS paskelbti, kad palikdama galioti administracinę praktiką, pagal kurią nevertinama, ar kartu su kitu tėvu ne Norvegijoje gyvenantis vaikas yra daugiausia priklausomas nuo tėvo, kuris gyvena Norvegijoje ir atskirai nuo kito tėvo, Norvegijos Karalystė pažeidžia susitarimo dėl Europos ekonominės erdvės (1971 m. birželio 14 d. Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, su pakeitimais) VI priedo 1 punkte nurodyto Akto, suderinto su EEE susitarimu jo 1 protokolu, 1 straipsnio f punkto i papunkčio 2 sakinį kartu su 76 straipsniu, Teismas, kurį sudaro Carl Baudenbacher, pirmininkas, Per Christiansen ir Páll Hreinsson (teisėjas pranešėjas), teisėjai, 2013 m. rugsėjo 11 d. priėmė sprendimą, kurio rezoliucinė dalis yra tokia:
   Teismas:
   
               1)
            
            
               pareiškia, kad palikdama galioti administracinę praktiką, pagal pagalbos vaikams įstatymą, kai nevertinama, ar kartu su kitu tėvu ne Norvegijoje gyvenantis vaikas yra daugiausia priklausomas nuo tėvo, kuris gyvena Norvegijoje ir atskirai nuo kito tėvo, Norvegijos Karalystė pažeidžia susitarimo dėl Europos ekonominės erdvės (1971 m. birželio 14 d. Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, su pakeitimais) VI priedo 1 punkte nurodyto Akto, suderinto su EEE susitarimu jo 1 protokolu, 1 straipsnio f punkto i papunkčio 2 sakinį;
            
         
               2)
            
            
               atmeta likusią ieškinio dalį; ir
            
         
               3)
            
            
               nurodo kiekvienai šaliai padengti savo bylinėjimosi išlaidas.